CONSILIUL MUNICIPAL ORHEI

PROIECT

DECIZIE

 Nr\_\_\_\_\_\_\_\_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_2017

Cu privire la inițierea referendumului

local

În scopul consultării cetățenilor în problema de interes deosebit pentru municipiul Orhei, și anume construirea unei piețe moderne, care va dispune de locuri de comerț, instalații de apă curentă, de tot confortul necesar pentru desfășurarea unui comerț la standardele moderne, în temeiul art. 175, art. 177(1) și art. 180 lit.a) din Codul Electoral al Republicii Moldova nr. 1381 din 21.11.1997 cu modificările și completările ulterioare, art. 14 (1), (2) din Legea Republicii Moldova nr. 436-XVI din 28.12.2006 privind administraţia publică locală, avînd în vedere nota informativă prezentată,

CONSILIUL MUNICIPAL ORHEI DECIDE:

1. Se inițiază referendum local în scopul consultării cetățenilor în problema de interes deosebit pentru municipiul Orhei și anume construirea unei piețe moderne, care va dispune de locuri de comerț, instalații de apă curentă, de tot confortul necesar pentru desfășurarea unui comerț la standardele moderne.
2. Prezenta decizie va fi adusă imediat la cunoștința Comisiei Electorale Centrale și plasată pe pagina oficială a Primăriei mun. Orhei în reţeaua Internet [**www.orhei.md**](http://www.orhei.md)precum şi afişată pe panourile informaţionale din teritoriu.
3. Controlul executării prezentei decizii revine viceprimarilor de ramură, conform domeniilor de competență.

Viceprimar al mun. Orhei Viorel DANDARA

Viceprimar al mun. Orhei Valerian CRISTEA

Viceprimar al mun. Orhei Reghina APOSTOLOVA

Secretar al consiliului mun. Orhei Ala BURACOVSCHI

Contabil-șef interimar Anastasia ȚURCAN

**Autor:** Specialist Cristina Cojocari

tel.0235-247-37

email: primaria@orhei.md

**NOTĂ INFORMATIVĂ**

***la proiectul Deciziei nr. \_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_***

***”Cu privire la inițierea referndumului local”***

În conformitate cu prevederile art. 175 din Codul electoral, referendumul local reprezintă consultarea cetăţenilor în probleme de interes deosebit pentru municipiu.

Potrivit art. 180 lit.a) din Codul Electoral al Republicii Moldova nr. 1381 din 21.11.1997 cu modificările și completările ulterioare, referendumul local poate fi inițiat de ½ din numărul consilierilor aleși.

Totodată, procedura de inițiere și cea de desfășurare a unui referndum local presupune respectarea a 2 etape consecutive distincte, respectiv adoptarea pentru fiecare procedură a unui act distinct. Baza legală în acest sens constituie art. 186 alin.1 din Codul electoral, conform căruia după expirarea a 15 zile de la adoptarea deciziei cu privire la inițierea referndumului local în condițiile art. 180 lit.a) din Codul electoral, consiliul local adoptă decizia privind desfășurarea referendumului local sau refuzul de a-l efectua.

În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, proiectul deciziei nominalizat a fost plasat pe pagina oficială a Primăriei orașului Orhei, în directoriul *Transparența decizională/Proiecte de documente.*

Specialist, Cojocari Cristina